Vyf sterf in Noordwes-botsing | Maroela Media
Vyf sterf in Noordwes-botsing
Vyf mense is Sondagmiddag op slag dood toe twee voertuie op die N4 naby Groot-Marico in Noordwes gebots het.
Die twee voertuie het in teenoorgestelde rigtings gery toe hulle tussen 12:00 en 13:00 reg van voor gebots het. Vier mans en 'n vrou is in die ongeluk dood.
Sello Lehari, LUR van gemeenskapsveiligheid en vervoerbestuur in Noordwes, het intussen sy medelye met die oorledenes se naasbestaandes uitgespreek.
Lehari het daarop gewys dat die N4 een van die besigste nasionale roetes is wat Mosambiek en Botswana asook Namibië verbind.
"Die departement het reeds met wetstoepassings op alle hoofroetes in die provinsie begin om padsterftes te probeer verminder. Ons doen weer eens 'n beroep op ons padgebruikers om geduldig te wees en veilig te bestuur."
Volgens Lehari is 'n ondersoek na die oorsaak van die botsing reeds van stapel gestuur.
Groot Marico N4 Noordwes
Bykans 1 000 dié naweek in Gauteng vasgetrek
ANC 'beskerm' Ramaphosa oor Zim-vlug
Sonder om die die omstandighede te weet, kan ek onomwonde verklaar dat drank n reuse oorsaak is van ongelukke op die nasionale paaie oor naweke. veral Sondae. Ek daag enige persoon uit om net 'n rukkie by 'n 'onestop' te staan en kyk. Dan vertel jy my hoeveel mense jy sien drink het indie parkeerterrein in die paar minute.